pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ชัยวุฒิ ย้ำตำรวจทั่วประเทศ PDPA มุ่งคุ้มครองสิทธิข้อมูลส่วนบุคคลของ ปชช.
วันศุกร์ที่ 10 มิถุนายน 2565
ชัยวุฒิ ย้ําตํารวจทั่วประเทศ PDPA มุ่งคุ้มครองสิทธิข้อมูลส่วนบุคคลของ ปชช.
ชัยวุฒิ ย้ําตํารวจทั่วประเทศ PDPA มุ่งคุ้มครองสิทธิข้อมูลส่วนบุคคลของ ปชช.
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมย้ําตํารวจทั่วประเทศว่าPDPAมุ่งคุ้มครองสิทธิในข้อมูลส่วนบุคคลของคนไทยทุกคนทั้งเบอร์โทรศัพท์ที่อยู่ประวัติรสนิยมทางเพศเป็นต้นขอให้ตํารวจช่วยชี้แจงพ.ร.บ.คุ้มครองข้อมูลส่วนบุคคลพ.ศ. 2562 (PDPA) ที่เริ่มบังคับใช้1มิ.ย. 65ให้ประชาชนเข้าใจว่ายังใช้ชีวิตเหมือนปกติถ่ายรูปโพสท์รูปติดคนอื่นได้ไม่ต้องกังวลตราบใดที่ไม่ไปสร้างความเสียหายหรือเอารูปคนอื่นไปหาผลประโยชน์
ในวันที่10มิ.ย.นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมได้กล่าวเปิดงานอบรม“PDPAข้อกฎหมายและแนวปฏิบัติสําหรับสํานักงานตํารวจแห่งชาติ”สําหรับตํารวจทั่วทั้งประเทศโดยเป็นการร่วมจัดอบรมระหว่างสํานักงานตํารวจแห่งชาติและกระทรวงดิจทัลเพื่อเศรษฐกิจและสังคมเพื่อมุ่งให้ความรู้ที่ถูกต้องตลอดจนแนวปฏิบัติสําหรับตํารวจทั่วประเทศ
นายชัยวุฒิกล่าวว่าข้าราชการตํารวจและสํานักงานตํารวจแห่งชาติเป็นกลไกสําคัญในการคุ้มครองสิทธิข้อมูลส่วนบุคคลของปชช.โดยเฉพาะกฎหมายฉบับนี้มีทั้งโทษทางแพ่งโทษทางอาญาและโทษทางปกครองมุ่งลงโทษอาชญากรและคนร้ายซึ่งคิดว่าเป็นเรื่องที่สําคัญที่ทางผู้เข้าร่วมอบรมต้องรู้ให้ครบถ้วนถูกต้อง
นายเวทางค์พ่วงทรัพย์รองปลัดกระทรวงดิจิทัลฯปฏิบัติหน้าที่เลขาธิการคณะกรรมการคุ้มครองข้อมูลส่วนบุคคลกล่าวว่าการจัดอบรมในครั้งนี้เป็นไปตามนโยบายของกระทรวงดิจิทัลฯที่ต้องการให้PDPAเกิดประโยชน์กับประชาชนในขณะเดียวกันมุ่งให้ผู้ที่เกี่ยวข้องมีภาระในการปฎิบัติตามกฎหมายน้อยที่สุดสะท้อนการเริ่มบังคับใช้ในช่วงแรกที่ไม่ควรเป็นภาระมากเกินไปเน้นการให้ความรู้และตักเตือนและการอบรมนี้เป็นส่วนหนึ่งของการสร้างความรู้ความเข้าใจที่ถูกต้องโดยกระทรวงดิจิทัลฯจัดร่วมกับสํานักงานตํารวจแห่งชาติ
“PDPAสนับสนุนการทํางานของตํารวจมีการยกเว้นPDPAสําหรับตํารวจที่ทํางานตามอํานาจหน้าที่ตามกฎหมายอย่างไรก็ตามเจ้าหน้าที่ตํารวจต้องมีความระมัดระวังในการเก็บรักษาข้อมูลส่วนบุคคลของประชาชนที่ได้มาอย่าให้รั่วไหลหรือถูกนําไปใช้อย่างผิดกฎหมาย”รัฐมนตรีชัยวุฒิกล่าว
ข้อมูลเพิ่มเติมfb PDPC Thailandหรือโทร1111
**************
รัฐบาลไทย-ข่าวทำเนียบรัฐบาล-ธ.ก.ส. อาสาจัดรถขนส่งสิ่งของ - เครื่องอุปโภคบริโภค บริการให้กับประชาชนที่ต้องการช่วยผู้ป่วย COVID-19 และบุคลากรทางการแพทย์
วันจันทร์ที่ 2 สิงหาคม 2564
ธ.ก.ส. อาสาจัดรถขนส่งสิ่งของ - เครื่องอุปโภคบริโภค บริการให้กับประชาชนที่ต้องการช่วยผู้ป่วย COVID-19 และบุคลากรทางการแพทย์
ธ.ก.ส.ร่วมส่งต่อน้ําใจสู่สังคม ด้วยการจัดรถให้บริการขนส่งสิ่งของ เครื่องอุปโภคบริโภคของผู้บริจาคไปยังบุคลากรทางการแพทย์ หรือผู้ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ในพื้นที่กรุงเทพมหานครและปริมณฑล ฟรี ไม่มีค่าใช้จ่าย
ธ.ก.ส.ร่วมส่งต่อน้ําใจสู่สังคม ด้วยการจัดรถให้บริการขนส่งสิ่งของ เครื่องอุปโภคบริโภคของผู้บริจาคไปยังบุคลากรทางการแพทย์ หรือผู้ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ในพื้นที่กรุงเทพมหานครและปริมณฑล ฟรี ไม่มีค่าใช้จ่าย ผู้ที่ประสงค์ใช้บริการติดต่อได้ที่ Call Center 02 555 0555
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์การแพร่ระบาดของเชื้อไวรัส COVID-19 ที่ยังคงเกิดขึ้นในขณะนี้ ส่งผลให้มียอดผู้ติดเชื้อเพิ่มขึ้นเป็นจํานวนมาก ทําให้การเข้าไปดูแลช่วยเหลือไม่สามารถดําเนินไปได้อย่างทันท่วงทีและไม่เพียงพอต่อความต้องการ เพื่อเป็นการช่วยเหลือผู้ที่ได้รับผลกระทบดังกล่าว ธ.ก.ส. ได้ดําเนินโครงการช่วยขนส่งสิ่งของอุปโภคบริโภคของผู้ปันน้ําใจไปให้บุคลากรทางการแพทย์หรือผู้ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ด้วยการจัดรถให้บริการขนส่งสิ่งของในเขตกรุงเทพมหานครและปริมณฑล ฟรี ! ไม่มีค่าใช้จ่าย เพื่อสนับสนุนหน่วยงานหรือบุคคลที่มีความประสงค์บริจาคอาหารหรือสิ่งจําเป็นในการดํารงชีวิตหรือผลิตภัณฑ์เพื่อสุขอนามัยไปให้บุคลากรทางการแพทย์หรือ ผู้ที่ได้รับผลกระทบจากสถานการณ์การแพร่ระบาด โดยผู้ที่มีความประสงค์ใช้บริการดังกล่าว สามารถติดต่อ ได้ที่ Call Center 02 555 0555
ธ.ก.ส.ในฐานะหน่วยงานของรัฐภายใต้สังกัดกระทรวงการคลัง พร้อมที่จะเป็นส่วนหนึ่งในการช่วยเหลือและให้บริการกับประชาชน ภายใต้สถานการณ์ที่ยากลําบากอย่างเต็มที่ เพื่อให้คนไทยทุกคนก้าวข้ามวิกฤติต่าง ๆ ไปด้วยกัน โดยที่ผ่านมา ธ.ก.ส. ได้มีนโยบายให้สาขาทั่วประเทศ เข้าไปสนับสนุน น้ําดื่ม อาหารกล่อง รวมถึงอุปกรณ์ทางการแพทย์ให้กับโรงพยาบาล โรงพยาบาลสนาม หน่วยให้บริการฉีดวัคซีนในพื้นที่ อีกทั้งได้สมทบทุนเงินบริจาคให้กับหน่วยงานต่าง ๆ ในการช่วยเหลือผู้ที่ได้รับผลกระทบจากการแพร่ระบาดของเชื้อไวรัส COVID-19 อาทิ มูลนิธิโรงพยาบาลภูมิพลอดุลยเดช มูลนิธิชัยพัฒนา เพื่อช่วยเหลือโรงพยาบาลและบุคลากรทางการแพทย์ในการจัดซื้อยา เวชภัณฑ์ และอุปกรณ์ทางการแพทย์ในการรักษาผู้ป่วยติดเชื้อไวรัส COVID-19 มูลนิธิไทยพีบีเอส เพื่อช่วยเหลือประชาชนทั่วไปผู้ที่ได้รับผลกระทบจากการแพร่ระบาด และสํานักงานหลักประกันสุขภาพแห่งชาติ (สปสช.) เพื่อสนับสนุนโครงการตรวจคัดกรองโควิดทันใจ (Rapid Antigen Test) นําไปใช้สําหรับรองรับตรวจสอบการได้รับเชื้อไวรัส COVID-19 เป็นต้น
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม สั่งกรมคุ้มครองสิทธิฯ และยุติธรรมจังหวัดนนทบุรี เยียวยาผู้เสียหาย หลังสามีเก่าบุกคอนโดยิงอดีตภรรยาดับ
วันศุกร์ที่ 24 ธันวาคม 2564
รัฐมนตรีว่าการกระทรวงยุติธรรม สั่งกรมคุ้มครองสิทธิฯ และยุติธรรมจังหวัดนนทบุรี เยียวยาผู้เสียหาย หลังสามีเก่าบุกคอนโดยิงอดีตภรรยาดับ
รัฐมนตรีว่าการกระทรวงยุติธรรม สั่งกรมคุ้มครองสิทธิฯ และยุติธรรมจังหวัดนนทบุรี เยียวยาผู้เสียหาย หลังสามีเก่าบุกคอนโดยิงอดีตภรรยาดับ สามีใหม่ได้รับบาดเจ็บ
จากกรณี สามีเก่าเมาบุกคอนโดฯ รัวยิงอดีตภรรยาที่เพิ่งเลิก ร่างพรุนดับคาเตียง ก่อนระเบิดขมับฆ่าตัวตายตามส่วนแฟนใหม่ที่อยู่ด้วยขณะเกิดเหตุโดนยิงเจ็บ เผยแต่งงานอยู่กินกันจนมีลูก 3 คน แต่เพิ่งเลิกกันได้ 3 เดือน ฝ่ายชายพยายามง้อ ขอคืนดีแต่ผู้หญิงไม่ยอม ในพื้นที่จังหวัดนนทบุรี
วันนี้ (วันศุกร์ที่ 24 ธันวาคม พ.ศ. 2564) นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้มีความห่วงใยครอบครัวผู้เสียชีวิตซึ่งมีบุตรจํานวน 3 คน ต้องสูญเสียมารดาจากเหตุการณ์ดังกล่าว จึงสั่งการให้กรมคุ้มครองสิทธิและเสรีภาพ และสํานักงานยุติธรรมจังหวัดนนทบุรี ช่วยเหลือเยียวยาตามแนวทาง “ยุติธรรมสร้างสุข ยุติธรรมเชิงรุก สร้างสุขให้ประชาชน” เพื่อให้ครอบครัวผู้เสียหายได้เข้าถึงกระบวนการยุติธรรมอย่างเสมอภาคและเท่าเทียม
นายเรืองศักดิ์ สุวารี อธิบดีกรมคุ้มครองสิทธิและเสรีภาพ เปิดเผยว่า กรณีดังกล่าว ได้ประสานงานกับนาย
นําโชค พงศ์จันทรเสถียร ยุติธรรมจังหวัดนนทบุรีเพื่อให้ความช่วยเหลือในกรณีดังกล่าว โดยคณะอนุกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา ประจําจังหวัดนนทบุรี ได้มีการประชุม ในครั้งที่ 12/2564 วันที่ 16 ธันวาคม 2564 พิจารณาให้ความช่วยเหลือแก่ทายาทของผู้เสียชีวิตตามพระราชบัญญัติค่าตอบแทนผู้เสียหาย และค่าทดแทน และค่าใช้จ่ายแก่ จําเลยในคดีอาญา พ.ศ. 2544 และที่แก้ไขเพิ่มเติม (ฉบับที่ 2) พ.ศ. 2559 ดังนี้
(1) ค่าตอบแทนกรณีผู้เสียหายถึงแก่ความตาย จํานวน 50,000 บาท
(2) ค่าจัดการศพ 20,000 บาท
(3) ค่าขาดอุปการะเลี้ยงดู 40,000 บาท
รวมเป็นเงินทั้งสิ้น 110,000 บาท
กระทรวงยุติธรรม โดยกรมคุ้มครองสิทธิและเสรีภาพ พร้อมให้ความช่วยเหลือเยียวยาประชาชนที่ตกเป็นเหยื่ออาชญากรรม หรือผู้เสียหาย หรือพยานในคดีอาญา เพื่ออํานวยความยุติธรรม ลดความเหลื่อมล้ํา สร้างความเป็นธรรมให้เกิดขึ้นในสังคมไทย ซึ่งสามารถติดต่อขอรับความช่วยเหลือได้ที่ ส่วนกลาง (กรมคุ้มครองสิทธิและเสรีภาพ) และส่วนภูมิภาค (สํานักงานยุติธรรมจังหวัดทุกแห่งทั่วประเทศ) หรือติดต่อได้ที่ สายด่วนยุติธรรม โทร. 1111 กด 77
รัฐบาลไทย-ข่าวทำเนียบรัฐบาล-รมว.เฮ้ง กระตุ้นเตือนนายจ้างรีบยื่นขอรับเงินเยียวยาผ่าน e – service เว็บไซต์ สปส.
วันเสาร์ที่ 7 สิงหาคม 2564
รมว.เฮ้ง กระตุ้นเตือนนายจ้างรีบยื่นขอรับเงินเยียวยาผ่าน e – service เว็บไซต์ สปส.
รัฐมนตรีว่าการกระทรวงแรงงาน  กระตุ้นเตือนไปยังนายจ้างที่ยังไม่ได้ยื่นขอรับค่าชดเชยเยียวยาสามารถยื่นความประสงค์ขอรับเงินได้ที่ ระบบ e – service ของประกันสังคม
เมื่อวันที่ 7 สิงหาคม 2564 นายสุชาติ ชมกลิ่น รัฐมนตรีว่าการกระทรวงแรงงาน  เปิดเผยว่า ตามที่รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้เห็นความยากลําบากและมีความห่วงใยพี่น้องแรงงานและผู้ประกอบการที่ได้รับผลกระทบจากสถานการณ์การแพร่ระบาดของโควิด-19 จึงมีมาตรการเยียวยาผู้ที่ได้รับผลกระทบจากการ “ล็อกดาวน์” ในพื้นที่สีแดงเข้ม 13 จังหวัด ได้แก่ กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร นราธิวาส ปัตตานี ยะลา และสงขลา เพิ่มเติม จังหวัดฉะเชิงเทรา ชลบุรี และพระนครศรีอยุธยา ครอบคลุม 9 ประเภทกิจการ นั้น ได้แก่ กิจการก่อสร้าง กิจการที่พักแรมบริการด้านอาหาร กิจกรรมศิลปะ ความบันเทิงและนันทนาการ กิจกรรมบริการด้านอื่น ๆ สาขาการขนส่งและสถานที่เก็บสินค้า สาขาขายส่งและการขายปลีก การซ่อมยานยนต์ สาขากิจกรรมการบริหารและบริการสนับสนุน สาขากิจกรรมวิชาชีพ วิทยาศาสตร์และกิจกรรมทางวิชาการ และสาขาข้อมูลข่าวสารและการสื่อสาร นั้น
นายสุชาติ กล่าวว่า สําหรับความคืบหน้าการเยียวยากลุ่มนายจ้างมาตรา 33 จํานวน 3,000 บาท ต่อลูกจ้างไม่เกิน 200 คน นั้น ขณะนี้มีนายจ้างได้ทยอยยื่นขอรับเงินชดเชยเข้ามาในระบบ e -service โดยในพื้นที่ 13 จังหวัดนั้นมีนายจ้างทั้งหมดประมาณ 180,000 ราย
ทั้งนี้ รมว.แรงงาน ยังได้สั่งการให้สํานักงานประกันสังคม เร่งประชาสัมพันธ์กระตุ้นเตือนไปยังนายจ้างที่ยังไม่ได้ยื่นขอรับค่าชดเชยเยียวยาสามารถยื่นความประสงค์ขอรับเงินได้ที่ ระบบ e – service ของประกันสังคม จากนั้นปริ้นข้อมูลแบบรับการเยียวยาแล้วกรอกข้อมูลตามแบบฟอร์ม ส่งกลับมาให้ประกันสังคมโดยถ้าเป็นนายจ้างที่เป็นนิติบุคคลต้องแนบเลขบัญชีธนาคารกลับมาด้วย แต่ถ้าเป็นนายจ้างบุคคลธรรมดาให้นายจ้างผูกพร้อมเพย์กับบัตรประชาชนเพื่อประกันสังคมจะได้โอนเงินให้โดยเร็ว
” รัฐบาล กระทรวงแรงงาน และหน่วยงานที่เกี่ยวข้อง มีความห่วงใยและเห็นความสําคัญของนายจ้าง ลูกจ้าง ผู้ประกอบการในพื้นที่สีแดงทุกจังหวัด และเข้าใจดีว่าสถานการณ์การแพร่ระบาดของโควิด-19 ในครั้งนี้ทําให้ทุกคน ทุกกลุ่ม และหลายกิจการได้รับความเดือดร้อนตาม ๆ กัน จึงอยากให้นายจ้างได้รีบยื่นขอรับเงินเยียวยา อย่างน้อยจะช่วยบรรเทาเพื่อลดผลกระทบในเบื้องต้น และช่วยประคองให้ธุรกิจเดินหน้าต่อไปได้ ตามเจตนารมย์ของรัฐบาลที่จะฟื้นฟูระบบเศรษฐกิจให้เดินได้ โดยไม่ทิ้งใครไว้ข้างหลัง”นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-รมว.เกษตรฯ เยี่ยมชมแปลงใหญ่แพะ จ.อำนาจเจริญ
วันเสาร์ที่ 9 ตุลาคม 2564
รมว.เกษตรฯ เยี่ยมชมแปลงใหญ่แพะ จ.อํานาจเจริญ
รมว.เกษตรฯ เยี่ยมชมแปลงใหญ่แพะ จ.อํานาจเจริญ สนับสนุนเป็นศูนย์กลางการเรียนรู้ของชุมชนและผู้ที่สนใจ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ตรวจเยี่ยมการขับเคลื่อนนโยบาย "เกษตรผลิต พาณิชย์ตลาด" ภายใต้ยุทธศาสตร์ตลาดนําการผลิตของสินค้าปศุสัตว์จังหวัดอํานาจเจริญ ณ แปลงใหญ่แพะ ม.7 ต.นาป่าแซง อ.ปทุมราชวงศา จ.อํานาจเจริญ ซึ่งเป็นการรวมกลุ่มขึ้นทะเบียนในโครงการส่งเสริมการเกษตรแบบแปลงใหญ่ด้านปศุสัตว์ มีสมาชิกที่เป็นเกษตรกรต้นแบบที่ประสบความสําเร็จในการเลี้ยงแพะ จนสามารถเป็นศูนย์กลางการเรียนรู้ของชุมชนและผู้ที่สนใจ อีกทั้งยังสามารถจําหน่ายแพะทั้งในและต่างประเทศได้ 12 ครั้ง/ปี ปริมาณครั้งละ 300 - 400 ตัว/ครั้ง ในราคา กก.ละ 100 - 150 บาท
ทั้งนี้ ในส่วนของกระทรวงเกษตรและสหกรณ์ ทางกรมปศุสัตว์ได้สนับสนุนส่งเสริมด้านวิชาการในการเลี้ยงแพะ การจัดการฟาร์ม การแปรรูปและการตลาด โรคระบาดและการบริการในการตรวจโรค การยกระดับฟาร์มให้ได้รับมาตรฐาน และให้การสนับสนุนปัจจัยการผลิตด้วย
"กระทรวงเกษตรฯ พร้อมให้การสนับสนุนทั้งในด้านวิชาการ และปัจจัยการผลิต รวมถึงส่งเสริมในเรื่องของการตลาด โดยร่วมมือกับกระทรวงพาณิชย์ในการหาช่องทางตลาดทั้งในและต่างประเทศ อย่างไรก็ตาม เกษตรกรจะต้องมีการเชื่อมโยงเครือข่ายและยกระดับการผลิตทั้งด้านคุณภาพและปริมาณให้สอดคล้องกับความต้องการของตลาดต่อไป" ดร.เฉลิมชัย กล่าว
กิจกรรมของกลุ่มแปลงใหญ่แพะ มีสมาชิกเริ่มต้นในปี 2560 จํานวน 35 ราย พื้นที่ดําเนินการ 300 ไร่ จํานวนแพะเริ่มต้นในปี 2560 มีจํานวน 500 ตัว ในปัจจุบันมีแพะจํานวนทั้งสิ้น 3,100 ตัว แบ่งออกเป็นแม่พันธุ์ 2,500 ตัว พ่อพันธุ์ 100 ตัว แพะลูกขุน 500 ตัว ซึ่งส่วนใหญ่เป็นแพะพันธุ์ลูกผสมบอร์ โดยมีฟาร์มเครือข่ายผู้เลี้ยงแพะในจังหวัดอํานาจเจริญจํานวน 50 ฟาร์ม และฟาร์มเครือข่ายนอกจังหวัดอํานาจเจริญจํานวน 5 ฟาร์ม ซึ่งเป็นจังหวัดพื้นที่ใกล้เคียง ในด้านการตลาด ทางกลุ่มได้มีการจําหน่ายแพะในประเทศ ได้แก่ จังหวัดประจวบคีรีขันธ์ จังหวัดเพชรบุรี และมีการจําหน่ายไปยังประเทศเวียดนาม ลาว มาเลเซีย โดยมีพ่อค้ามารับถึงหน้าฟาร์ม มีปริมาณการจําหน่ายอยู่ที่ 4,500 ตัวต่อปี ในด้านผลิตภัณฑ์และการแปรรูป ได้มีการนําเทคโนโลยี เครื่องมือเครื่องจักรกล เข้ามาใช้ในการผลิตเพื่อสร้างมูลค่าเพิ่มได้แก่ การทําส้มแพะ แพะฮ้องเต้ แพะหยอง
เป็นต้น โดยช่องทางการจําหน่าย มีการจําหน่ายที่หน้าฟาร์ม การออกงานแสดงสินค้าของหน่วยงานต่างๆ ทั้งจําหน่ายผ่านทางแอพพิเคชั่น เพจ เฟสบุ๊ค นอกจากนี้กลุ่มแปลงใหญ่แพะ ได้มีการใช้เทคโนโลยีการผสมเทียมแพะ เข้ามาปรับปรุงพันธุ์ให้กับสมาชิก และยังเป็นเครือข่ายสัตว์พันธุ์ดีของกรมปศุสัตว์
อนึ่ง กลุ่มแปลงใหญ่แพะได้เข้าร่วมโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ภายใต้แผนฟื้นฟูเศรษฐกิจและสังคมที่ได้รับผลกระทบจากการแพร่ระบาดของเชื้อไวรัสโควิด – 19 โดยได้รับอุดหนุนเป็นจํานวนเงิน 3 ล้านบาท โดยในวันนี้ได้จัดพิธีมอบวัสดุและเครื่องจักรกลการเกษตรให้แก่ตัวแทนเกษตรกร ที่เข้าร่วมโครงการฯ อาทิ อาหารสัตว์ หญ้าแห้ง รถแทรกเตอร์ รถเกี่ยวข้าว รถตัก รถบรรทุกพืชผล เป็นต้น
รัฐบาลไทย-ข่าวทำเนียบรัฐบาล-กบข. ร่วมจัดงานสัมมนาออนไลน์ให้ความรู้บุคลากรในธุรกิจตลาดทุน เพื่อส่งเสริมหลักการลงทุนที่รับผิดชอบ
วันพุธที่ 8 ธันวาคม 2564
กบข. ร่วมจัดงานสัมมนาออนไลน์ให้ความรู้บุคลากรในธุรกิจตลาดทุน เพื่อส่งเสริมหลักการลงทุนที่รับผิดชอบ
กบข. ร่วมกับ ก.ล.ต. UN PRI และ AIMC จัดงานสัมมนาออนไลน์ให้ความรู้แก่บุคลากรในตลาดทุน พร้อมแบ่งปันประสบการณ์ PRI Signatories และมุมมองการลงทุนอย่างรับผิดชอบ มุ่งขับเคลื่อนภาคการเงินการลงทุนไทยสู่การพัฒนาที่ยั่งยืน
กองทุนบําเหน็จบํานาญข้าราชการ (กบข.) ร่วมกับ สํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) องค์การสหประชาชาติ (UN) Principles for Responsible Investment (PRI) และสมาคมบริษัทจัดการลงทุน (AIMC) จัดงานสัมมนาออนไลน์ให้ความรู้แก่บุคลากรในธุรกิจตลาดทุน ในหัวข้อ “Getting Started in Responsible Investment: An Introduction to Key Concepts, Practices and the PRI for Thai Market Participants” เพื่อร่วมแบ่งปันประสบการณ์จากการเป็น PRI Signatories และแลกเปลี่ยนมุมมองการลงทุนอย่างมีความรับผิดชอบ โดยงานดังกล่าวมีผู้เข้าร่วมงานกว่า 300 คน จัดขึ้นเมื่อวันที่ 7 ธันวาคม 2564
ดร. ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) กล่าวว่า กบข. ในฐานะนักลงทุนสถาบันไทยที่ตระหนักถึงความสําคัญและส่งเสริมการดําเนินธุรกิจอย่างรับผิดชอบ (Sustainable Finance) ของภาคสถาบันนักลงทุนอย่างต่อเนื่อง มุ่งผลักดันและขยายผลการบูรณาการกรอบการลงทุนอย่างยั่งยืน ครอบคลุมการดําเนินงานในทุกมิติภายใต้กรอบ PRI
สําหรับในปี 2565 กบข. ได้มีการกําหนดยุทธศาสตร์สู่การเป็น Sustainable Pension โดยตั้งเป้าหมายกําหนดเกณฑ์วัดผลเชิงคุณภาพและเชิงปริมาณ นําไปสู่การวิเคราะห์ผลการลงทุนในธุรกิจ ESG พร้อมทั้งจัดทําและเผยแพร่รายงานแนวปฏิบัติที่ดี (Best Practice)
งานสัมมนาในครั้งนี้เป็นพันธกิจสืบเนื่องต่อจากโครงการ Sustainable Thailand 2021 เพื่อแลกเปลี่ยนองค์ความรู้ในหลักการลงทุนที่รับผิดชอบ อันเป็นกลไกสําคัญสู่การบรรลุเป้าหมายสร้างความแข็งแกร่ง และสนับสนุนการขับเคลื่อนพัฒนาภาคการเงินการลงทุนไทยสู่การพัฒนาที่ยั่งยืนในระดับภูมิภาคและระดับโลกสืบไป
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.16 ล้านคน มีมูลค่าสินทรัพย์สุทธิประมาณ 1.12 ล้านล้านบาท (ข้อมูล ณ 30 พ.ย. 2564)
สอบถามข้อมูลเพิ่มเติมสําหรับสื่อมวลชน : ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม ปาฐกถาพิเศษหัวข้อ “อนาคต โครงข่ายคมนาคม ของประเทศไทย” ในงานวิศวกรรมแห่งชาติ 2564
วันพุธที่ 17 พฤศจิกายน 2564
นายชยธรรม์ พรหมศร ปลัดกระทรวงคมนาคม ปาฐกถาพิเศษหัวข้อ “อนาคต โครงข่ายคมนาคม ของประเทศไทย” ในงานวิศวกรรมแห่งชาติ 2564
...
นายชยธรรม์ พรหมศร ปลัดกระทรวงคมนาคม ปาฐกถาพิเศษหัวข้อ “อนาคต โครงข่ายคมนาคมของประเทศไทย” วิศวกรรมแห่งชาติ 2564 (National Engineering 2021) Engineering for Society: Smart Engineering and Innovation for Society ในวันที่ 16 พฤศจิกายน 2564 ผ่านระบบออนไลน์ การจัดงานในครั้งนี้ มีวัตถุประสงค์เพื่อเป็นศูนย์กลางติดต่อสื่อสารและแลกเปลี่ยนความรู้ด้านวิชาชีพ วิชาการสู่วิศวกร ผู้ออกแบบ ผู้ผลิต ผู้ใช้งาน และประชาชนทั่วไป รวมถึงการส่งเสริมวิชาชีพ วิชาการ ทั้งในระดับอุตสาหกรรมและบุคคล เพื่อเป็นสร้างการรับรู้และความเข้าใจในบทบาทวิศวกรที่สร้างคุณูปการต่อการดําเนินชีวิตของประชาชนด้านเทคโนโลยีที่ทันสมัย โดยนําเสนอผลิตภัณฑ์และเทคโนโลยีด้านวิศวกรรมที่ทันสมัย เพื่อก่อให้เกิดการพัฒนาความรู้ ความสามารถ และศักยภาพของประชาชน รวมถึงการตระหนักรู้ถึงความปลอดภัยสาธารณะ โดยการจัดงานครั้งนี้เป็นเวทีกิจกรรมให้กับเด็กรุ่นใหม่ที่สนใจเทคโนโลยีได้เข้ามามีส่วนร่วมด้วย
ปลัดกระทรวงคมนาคม กล่าวว่า อนาคตโครงข่ายคมนาคมของประเทศไทย จะเป็นการบูรณาการเชื่อมโยงโครงข่ายคมนาคมของประเทศไทยและประเทศเพื่อนบ้านทุกรูปแบบ เพื่ออํานวยความสะดวกแก่ประชาชนในการขนส่งผู้โดยสารและสินค้าจากต้นทางไปสู่ปลายทาง ตามภารกิจหลักของกระทรวงคมนาคม ด้วย “ความสะดวก ปลอดภัย ตรงเวลา ราคาสมเหตุสมผล” รวมถึงการพัฒนาพื้นที่โดยรอบสถานที่ขนส่งมวลชน โดยกระทรวงคมนาคมได้บูรณาการกับทุกภาคส่วนที่เกี่ยวข้อง เพื่อนํายุทธศาสตร์การพัฒนาระบบคมนาคมขนส่งของประเทศไทยระยะ 20 ปี (พ.ศ. 2560 - 2579) ตามนโยบายของรัฐบาล ภายใต้การบริหารงานของ พลเอกประยุทธ์ จันทร์โอชา ที่เห็นความสําคัญในการพัฒนาระบบคมนาคมขนส่งของประเทศไทย ให้มีประสิทธิภาพทั้งในเมือง (Urban Transport) และระหว่างเมือง (Intercity Transport) โดยต้องเป็นระบบที่ปลอดภัย เป็นมิตรต่อสิ่งแวดล้อม และประชาชนสามารถเข้าถึงได้อย่างเสมอภาคและเท่าเทียม เพื่อคุณภาพชีวิตที่ดีขึ้นอย่างมั่นคง มั่นคั่ง และยั่งยืน ทั้งนี้ นายศักดิ์สยาม ชิดชอบ รัฐมนตรีว่าการกระทรวงคมนาคม ได้นํานโยบายของรัฐบาลที่มุ่งพัฒนาโครงสร้างพื้นฐานการขนส่ง รวมถึงการนําเทคโนโลยีดิจิทัล 5G มาใช้ในภาคคมนาคมขนส่ง เพื่อยกระดับระบบการให้บริการด้านการขนส่งและโลจิสติกส์มาสู่การปฏิบัติ โดยมอบให้ สํานักงานนโยบายและแผนการขนส่งและการจราจร บูรณาการร่วมกับหน่วยงานที่เกี่ยวข้องในการพัฒนาโครงสร้างพื้นฐานของประเทศไทยทั้ง 4 มิติ ทั้งทางบก ทางราง ทางน้ํา และทางอากาศ โดยมีโครงการสําคัญ ดังนี้ แผนพัฒนารถไฟฟ้าขนส่งมวลชน (Urban Mass Transit) ในเขตกรุงเทพฯ และปริมณฑล โครงการศึกษาพัฒนาเมืองกับระบบโครงสร้างพื้นฐานด้าน คมนาคมขนส่ง (Transit-Oriented Development: TOD) รวมถึงโครงการเชื่อมโยงโครงข่ายการคมนาคมและโลจิสติกส์ภายในประเทศไปยังประเทศเพื่อนบ้านในภูมิภาคอาเซียน ได้แก่ แผนพัฒนาโครงข่ายทางพิเศษระหว่างเมืองและระบบราง (MR-Map) และโครงการพัฒนาโครงสร้างพื้นฐานด้านการคมนาคมขนส่งเพื่อพัฒนาระเบียงเศรษฐกิจภาคใต้และเชื่อมโยงการขนส่งระหว่างอ่าวไทย และอันดามัน (Land Bridge) ทั้งนี้ โครงการดังกล่าวสามารถยกระดับคุณภาพชีวิตของประชาชน ช่วยลดอุบัติเหตุให้กับผู้ใช้ทางอย่างปลอดภัยและมีประสิทธิภาพ ส่งเสริมเศรษฐกิจและการท่องเที่ยว อันจะก่อให้เกิดการพัฒนาอย่างยั่งยืนต่อไป
รัฐบาลไทย-ข่าวทำเนียบรัฐบาล-คลังเตือนภัยข่าวปลอม ชี้ “แจกเงิน ID ละล้าน หลอกลวง Reset ระบบการเงินโลกล้างหนี้ไม่มีจริง”
วันเสาร์ที่ 25 กันยายน 2564
คลังเตือนภัยข่าวปลอม ชี้ “แจกเงิน ID ละล้าน หลอกลวง Reset ระบบการเงินโลกล้างหนี้ไม่มีจริง”
ตามที่มีผู้ไม่หวังดีหรือมิจฉาชีพออกข่าวหลอกลวงประชาชนซึ่งแพร่หลายในสื่อสังคมออนไลน์โดยเฉพาะ LINE Open Chat (โอเพนแชท) อย่างกว้างขวาง เป็นประเด็นการออกใบกระจายเงินพิเศษ จ่ายเงินให้ประชาชนรายชื่อละหลักล้านบาท ปลอดภาษี ชําระหนี้ให้ศูนย์
ตามที่มีผู้ไม่หวังดีหรือมิจฉาชีพออกข่าวหลอกลวงประชาชนซึ่งแพร่หลายในสื่อสังคมออนไลน์โดยเฉพาะ LINE Open Chat (โอเพนแชท) อย่างกว้างขวาง เป็นประเด็นการออกใบกระจายเงินพิเศษ จ่ายเงินให้ประชาชนรายชื่อละหลักล้านบาท ปลอดภาษี ชําระหนี้ให้ศูนย์ (ล้างหนี้ให้)โดยมีการกล่าวอ้างและปลอมแปลงหลักฐานว่าได้รับการรับรองจากกระทรวงการคลังและธนาคารแห่งประเทศไทย รวมถึงประเด็นที่กล่าวอ้างว่าธนาคารโลก (World Bank) จะมีการปรับปรุงระบบการเงินโลก (Reset) อัตราแลกเปลี่ยนเงินตราต่างๆ ทั่วโลกในเรต 1:1 และยกเลิกบัตรบัตรเครดิต การจํานอง การล้างหนี้ โดยระบุว่ามีประเทศต่างๆ ทั่วโลกรวมตัวกันอย่างลับๆ เพื่อสนับสนุนการสร้างระบบหรือกองทุนที่เรียกว่า Gesara นี้ โดยโน้มน้าวให้ประชาชนมาร่วมลงทุนกับระบบดังกล่าว
กระทรวงการคลังขอเรียนว่า เรื่องดังกล่าวไม่เป็นความจริงแต่อย่างใด ภาครัฐโดยเฉพาะกระทรวงการคลังและธนาคารแห่งประเทศไทย ไม่เคยมีการดําเนินงานใดเกี่ยวกับเรื่องนี้หรือกองทุนในลักษณะนี้ เป็นการหลอกลวงประชาชน ขอประชาชนอย่าได้หลงเชื่อ ทั้งนี้ การลงทุนหลอกลวงลักษณะนี้ เกิดขึ้นมานานแล้ว และที่ผ่านมาผู้หลงเชื่อไม่เคยมีใครได้รับประโยชน์ที่กล่าวอ้าง หรือหากได้รับก็เป็นการหลอกล่อให้เหยื่อตายใจเพื่อลงทุนเพิ่มกับมิจฉาชีพ ขณะนี้กระทรวงการคลังกําลังอยู่ระหว่างการร้องทุกข์กล่าวโทษเพื่อดําเนินคดีกับมิจฉาชีพผู้กระทําผิดและขอให้ประชาชนที่ตกเป็นเหยื่อและผู้ที่ได้รับผลกระทบได้โปรดรวบรวมหลักฐานและแจ้งความเอาผิดเครือข่ายดังกล่าวกับทางเจ้าหน้าที่ตํารวจเพื่อเอาผิดมิจฉาชีพดังกล่าวต่อไป
สํานักงานปลัดกระทรวงการคลัง
โทร 0-2126-5800
รัฐบาลไทย-ข่าวทำเนียบรัฐบาล- นิพนธ์ เตือน จังหวัดภาคใต้ ฝั่งอ่าวไทย เสี่ยงน้ำท่วมฉับพลัน สั่งการ ปภ. ผู้ว่าฯ เฝ้าระวังอย่างเนื่อง หลังภาคใต้ยังเผชิญช่วงมรสุม
วันอาทิตย์ที่ 28 พฤศจิกายน 2564
นิพนธ์ เตือน จังหวัดภาคใต้ ฝั่งอ่าวไทย เสี่ยงน้ําท่วมฉับพลัน สั่งการ ปภ. ผู้ว่าฯ เฝ้าระวังอย่างเนื่อง หลังภาคใต้ยังเผชิญช่วงมรสุม
นิพนธ์ เตือน จังหวัดภาคใต้ ฝั่งอ่าวไทย เสี่ยงน้ําท่วมฉับพลัน สั่งการ ปภ. ผู้ว่าฯ เฝ้าระวังอย่างเนื่อง หลังภาคใต้ยังเผชิญช่วงมรสุม
เมื่อวันที่ 28 พฤศจิกายน 2564 นายนิพนธ์ บุญญามณี รัฐมนตรีช่วยว่าการกระทรวงมหาดไทย เปิดเผยว่า กรมป้องกันและบรรเทาสาธารณภัย(ปภ.) กระทรวงมหาดไทย ได้มีการติดตามสภาวะอากาศในช่วงฤดูมรสุมของภาคใต้อย่างต่อเนื่อง ประกอบกับกรมอุตุนิยมวิทยาได้มีประกาศแจ้งรายงานว่า สถานการณ์ของการเกิดร่องมรสุมพาดผ่านภาคใต้ตอนล่าง และมรสุมตะวันออกเฉียงเหนือที่พัดปกคลุมอ่าวไทยและ ภาคใต้มีกําลังค่อนข้างแรง ทําให้ภาคใต้ทั่วทั้งภาคมีฝนตกหนักถึงหนักมากในบางพื้นที่มีผลกระทบจนตั้งแต่วันที่ 28 พฤศจิกายน - 1 ธันวาคม 2564 ทั้งนี้ ร่องมรสุมพาดผ่านภาคใต้ตอนล่าง ประกอบกับหย่อมความกดอากาศต่ําที่ปกคลุมบริเวณทะเลจีนใต้ตอนล่างจะเคลื่อนเข้าสู่แนวร่องมรสุมที่พาดผ่านบริเวณภาคใต้ตอนล่าง ในขณะที่มรสุมตะวันออกเฉียงเหนือกําลังค่อนข้างแรงพัดปกคลุมอ่าวไทยและภาคใต้ลักษณะเช่นนี้ทําให้ภาคใต้มีฝนเพิ่มขึ้น และมีฝนตกหนักถึงหนักมากบางแห่ง บริเวณจังหวัดชุมพร สุราษฎร์ธานี นครศรีธรรมราช พัทลุงสงขลา ปัตตานี ยะลา นราธิวาส ระนอง พังงา ภูเก็ต กระบี่ ตรัง และสตูล ทําให้พื้นที่เสี่ยงภัยบริเวณดังกล่าวเสี่ยงอันตรายจากฝนตกหนักและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลากได้
สําหรับคลื่นลมบริเวณอ่าวไทยมีกําลังปานกลาง และมีคลื่นสูงประมาณ 2 เมตร บริเวณที่มีฝนฟ้าคะนองคลื่นสูงมากกว่า 2 เมตร
นายนิพนธ์ กล่าวเพิ่มเติมว่า ได้กําชับให้ผู้ว่าราชการจังหวัดพื้นที่ภาคใต้ได้เร่งเตรียมความพร้อมทั้งเครื่องมือ เครื่องจักรกลสาธารณภัย และเจ้าหน้าที่ ในการเตรียมแผนเผชิญเหตุเพื่อช่วยเหลือพี่น้องประชาชนในพื้นที่เสี่ยงเกิดน้ําท่วมฉับพลันนอกจากนี้ ให้ปภ.ได้ติดตามสถานการณ์ เพื่อการบูรณาการกับหน่วยข้างเคียงอย่างทันท่วงที รวมทั้งแจ้งข่าวสารที่สําคัญและเร่งด่วนให้ประชาชนได้ทราบอย่างใกล้ชิด
รัฐบาลไทย-ข่าวทำเนียบรัฐบาล-ถ้อยแถลงนายกรัฐมนตรี ในการประชุมสุดยอดผู้นำว่าด้วยระบบอาหารโลก (Food Systems Summit 2021) ผ่านระบบการประชุมทางไกล
วันศุกร์ที่ 24 กันยายน 2564
ถ้อยแถลงนายกรัฐมนตรี ในการประชุมสุดยอดผู้นําว่าด้วยระบบอาหารโลก (Food Systems Summit 2021) ผ่านระบบการประชุมทางไกล
ถ้อยแถลงนายกรัฐมนตรี
ในการประชุมสุดยอดผู้นําว่าด้วยระบบอาหารโลก (Food Systems Summit 2021)
ผ่านระบบการประชุมทางไกล
ถ้อยแถลงนายกรัฐมนตรี
ในการประชุมสุดยอดผู้นําว่าด้วยระบบอาหารโลก (Food Systems Summit 2021)
ผ่านระบบการประชุมทางไกล วันที่ 24 กันยายน 2564
* * * * * * * * * * * *
ท่านเลขาธิการสหประชาชาติ
ท่านผู้มีเกียรติทุกท่าน
ผมรู้สึกยินดีที่ได้เข้าร่วมการประชุม Food Systems Summit ในวันนี้ และในฐานะที่ประเทศไทยมีภาคเกษตรกรรมขนาดใหญ่ ผมตระหนักดีถึงความสําคัญของระบบอาหารที่มีต่อความอยู่รอดของทุกชีวิต สถานการณ์โควิด-19 ได้สะท้อนให้เราได้เห็นถึงความเหลื่อมล้ําทางสังคมและความเปราะบางของระบบอาหารที่เกิดขึ้นในทุกประเทศอย่างชัดเจน
ด้วยเหตุนี้ ผมขอผลักดันให้เราร่วมมือกันพลิกโฉมระบบอาหารให้มีความยั่งยืนและสมดุลมากยิ่งขึ้นในทุกมิติ ประการสําคัญ เราต้องสร้างความมั่นคงทางอาหารและทําให้ทุกคนสามารถเข้าถึงอาหารที่ปลอดภัยและดีต่อสุขภาพ เพื่อนําไปสู่การบรรลุเป้าหมาย SDGs สําหรับประเทศไทย เรามีโครงการเกษตรเพื่ออาหารกลางวัน ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราช
สุดาฯ สยามบรมราชกุมารี เป็นหนึ่งในตัวอย่างของความสําเร็จในการแก้ไขปัญหาการขาดแคลนอาหารและภาวะทุพโภชนาการของเยาวชนในพื้นที่ทุรกันดาร
กรอบข้อเสนอในการพลิกโฉมระบบอาหารทั้ง 5 ด้าน ของสหประชาชาติ มีความสอดคล้องกับแนวทางของไทย ซึ่งเราได้นําวิสัยทัศน์ “มั่นคง มั่งคั่ง และยั่งยืน” มากําหนดนโยบายเกษตรและอาหาร “3S” ที่ให้ความสําคัญกับความปลอดภัยทางอาหาร หรือ Safety ความมั่นคง หรือ Security และความยั่งยืนของทรัพยากรและนิเวศการเกษตร หรือ Sustainability นอกจากนั้น ประเทศไทยอยู่ระหว่างขับเคลื่อนโมเดลเศรษฐกิจ BCG เพื่อพัฒนาเศรษฐกิจและสังคมให้มีความยั่งยืน สมดุล และครอบคลุม ซึ่งทั้งหมดนี้ ตั้งอยู่บนพื้นฐานของยุทธศาสตร์ชาติ 20 ปี ที่ได้น้อมนําหลักปรัชญาของเศรษฐกิจพอเพียงและ SDGs มาเป็นเข็มทิศนําทาง
นอกจากที่ได้กล่าวมาแล้ว รัฐบาลไทยยังให้ความสําคัญกับการจัดการทรัพยากรดินและน้ํา และได้ร่วมกับสหประชาชาติจัดตั้งวัน “วันดินโลก” ซึ่งตรงกับวันที่ 5 ธันวาคม ของทุกปี ขณะเดียวกัน ก็ได้ร่วมกับ FAO มอบรางวัล King Bhumibol World Soil Day Award ให้แก่ประเทศ องค์กร หรือบุคคลที่มีผลงานโดดเด่นในด้านดังกล่าวด้วย
ท่านผู้มีเกียรติทุกท่านครับ
รัฐบาลไทยยืนยันความพร้อมที่จะร่วมมือกับภาคีเครือข่ายต่าง ๆ ทั้งภายในและระหว่างประเทศอย่างใกล้ชิด เพื่อเสริมสร้างความเข้มแข็งให้กับระบบอาหารโลก
ประเทศไทยตระหนักดีว่า การประชุมในวันนี้ เป็น People’s Summit ที่จะเป็นก้าวสําคัญของ Decade of Action ซึ่งจะนําไปสู่การพลิกโฉมระบบอาหาร เพื่อการพัฒนาที่ยั่งยืน หรือ FoodSystems4SDGs (ฟู้ดซิสเตมฟอร์เอสดีจี) โดยไม่ทิ้งใครไว้ข้างหลัง ได้ต่อไป
ขอบคุณและสวัสดีครับ
รัฐบาลไทย-ข่าวทำเนียบรัฐบาล-สธ. ย้ำ จะเปิดกิจการ/เปิดเมืองได้ปลอดภัย ทุกฝ่ายต้องเข้ม 4 มาตรการ
วันอาทิตย์ที่ 10 ตุลาคม 2564
สธ. ย้ํา จะเปิดกิจการ/เปิดเมืองได้ปลอดภัย ทุกฝ่ายต้องเข้ม 4 มาตรการ
กระทรวงสาธารณสุข เผย สถานการณ์โควิด 19 ในประเทศแนวโน้มยังทรงตัว บางพื้นที่ยังพบการระบาดเป็นกลุ่มก้อน ขณะที่บางพื้นที่สถานการณ์เริ่มดีขึ้น เตรียมเปิดกิจการ กิจกรรม เปิดพื้นที่รับนักท่องเที่ยว ย้ําทุกฝ่ายต้องเข้ม 4 มาตรการ
กระทรวงสาธารณสุข เผย สถานการณ์โควิด 19 ในประเทศแนวโน้มยังทรงตัว บางพื้นที่ยังพบการระบาดเป็นกลุ่มก้อน ขณะที่บางพื้นที่สถานการณ์เริ่มดีขึ้น เตรียมเปิดกิจการ กิจกรรม เปิดพื้นที่รับนักท่องเที่ยว ย้ําทุกฝ่ายต้องเข้ม 4 มาตรการ เพื่อไม่ให้เกิดการระบาดระลอกใหม่ และสามารถใช้ชีวิตได้อย่างปกติแบบวิถีใหม่
วันนี้ (10 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า วันนี้มีผู้ป่วยโควิด 19 หายกลับบ้านได้ 9,981 ราย หายป่วยสะสม 1,554,887 ราย ติดเชื้อรายใหม่ 10,817 ราย อยู่ระหว่างการรักษา 110,880 ราย และเสียชีวิต 84 ราย ภาพรวมในขณะนี้แนวโน้มทรงตัว บางพื้นที่พบการระบาดเป็นกลุ่มก้อนจากการรวมกลุ่มทํากิจกรรม อาทิ งานสังสรรค์ งานศพ รวมถึงยังพบการติดเชื้อในโรงงาน สถานประกอบการ แคมป์ก่อสร้าง สถานที่ดูแลกลุ่มเปราะบาง และกลุ่มแรงงานต่างด้าว ขณะที่บางพื้นที่สถานการณ์เริ่มดีขึ้น พบผู้ติดเชื้อประปรายและสามารถควบคุมได้ รัฐบาลจึงมีแนวทางที่จะเปิดกิจการ กิจกรรม และเปิดพื้นที่รับนักท่องเที่ยวเพื่อสร้างรายได้ในชุมชนและขับเคลื่อนเศรษฐกิจประเทศมากขึ้น
นายแพทย์เกียรติภูมิกล่าวต่อว่า การดําเนินกิจการ กิจกรรมต่างๆ และการเปิดเมืองให้ปลอดภัยและยั่งยืน ทุกคน ทุกฝ่าย ต้องตระหนักและเคร่งครัดใน 4 มาตรการสําคัญคือ 1.การฉีดวัคซีนให้ได้ตามเป้าหมายและครอบคลุม ซึ่งขณะนี้ได้จัดหาวัคซีนไว้เพียงพอที่จะให้กับประชาชนตั้งแต่อายุ 12 ปีขึ้นไป 2.การป้องกันตนเองขั้นสูงสุด (Universal Prevention) โดยคิดไว้เสมอว่าทุกคนอาจเป็นผู้ติดเชื้อแฝง และป้องกันตนเองอย่างเข้มงวดกับทุกคน 3.การใช้ชุดตรวจ ATK คัดกรอง เพื่อให้ผลเร็ว เข้าสู่ระบบรักษารวดเร็ว ลดการแพร่เชื้อ และ4.การดําเนินการตามแนวทาง COVID Free Setting ซึ่งองค์กร สถานประกอบการต่างๆ ต้องปฏิบัติอย่างเข้มข้นและต่อเนื่อง ซึ่งหากดําเนินการได้ครบถ้วนทั้ง 4 มาตรการ มั่นใจว่าจะสามารถควบคุมสถานการณ์โควิด 19 ได้ และประชาชนจะสามารถใช้ชีวิตได้อย่างปกติแบบวิถีใหม่
ทั้งนี้ จากการนําร่องเปิดพื้นที่ท่องเที่ยวใน 4 จังหวัด ได้แก่ ภูเก็ต สุราษฎร์ธานี (เกาะสมุย เกาะพะงัน เกาะเต่า)พังงา (เขาหลัก เกาะยาว) กระบี่ (เกาะพีพี เกาะไหง ไร่เลย์ คลองม่วง ทับแขก) ภายใต้มาตรการด้านสาธารณสุขที่กําหนด ถือว่าประสบผลสําเร็จอย่างดี สามารถเป็นต้นแบบให้กับพื้นที่อื่นๆ ที่อยู่ในแผนจะเปิดเพิ่ม โดยต้องจัดตั้งศูนย์บัญชาการเพื่อติดตามเฝ้าระวังและควบคุมโรค เข้มงวดการปฏิบัติตามมาตรการCOVID Free Setting และมาตรการ Bubble and Seal ผู้ที่เดินทางเข้ามาในประเทศ ต้องฉีดวัคซีนครบ 2 เข็มตามเกณฑ์ และมีผลการตรวจ RT-PCR ไม่พบเชื้อ ภายใน 72 ชม. จะลดวันกักตัวเหลือ 7 วัน แต่หากไม่ได้ฉีดวัคซีน จะลดวันกักตัวจาก 14 วัน เหลือ 10 วัน ระหว่างอยู่ในพื้นที่ท่องเที่ยว จะต้องตรวจ RT-PCR /ATK ตามกําหนด ส่วนประชาชนในพื้นที่ต้องได้รับวัคซีนอย่างน้อย 80%
****************************** 10 ตุลาคม 2564
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 10 – 16 กันยายน 2564
วันศุกร์ที่ 17 กันยายน 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 10 – 16 กันยายน 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 10 – 16 กันยายน 2564 พบการกระทําผิด จํานวน 537 คดี คิดเป็นเงินค่าปรับ 10.03 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 10 – 16 กันยายน 2564) พบว่ามีการกระทําผิด จํานวน 537 คดี คิดเป็นเงินค่าปรับ 10.03 ล้านบาท โดยแยกเป็น สุรา จํานวน 293 คดี ค่าปรับ 2.20 ล้านบาท ยาสูบ จํานวน 148 คดี ค่าปรับ 3.09 ล้านบาท ไพ่ จํานวน 8 คดี ค่าปรับ 0.06 ล้านบาท น้ํามันและผลิตภัณฑ์น้ํามัน จํานวน 26 คดี ค่าปรับ 2.83 ล้านบาท น้ําหอม จํานวน 2 คดี ค่าปรับ 0.06 ล้านบาท รถจักรยานยนต์ จํานวน 45 คดี ค่าปรับ 0.87 ล้านบาท และสินค้าอื่น ๆ จํานวน 15 คดี ค่าปรับ 0.92 ล้านบาท โดยมีของกลางแยกเป็นน้ําสุรา จํานวน 755.990 ลิตร ยาสูบ จํานวน 37,603 ซอง ไพ่ จํานวน 262 สํารับ น้ํามันและผลิตภัณฑ์น้ํามัน จํานวน 80,110.000 ลิตร น้ําหอม จํานวน 42 ขวด รถจักรยานยนต์ จํานวน 47 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 16 กันยายน 2564 พบว่ามีการกระทําผิด จํานวน 24,362 คดี คิดเป็นเงินค่าปรับ 546.07 ล้านบาท โดยแยกเป็น สุรา จํานวน 13,866 คดี ค่าปรับ 124.34 ล้านบาท ยาสูบ จํานวน 6,729 คดี ค่าปรับ 259.48 ล้านบาท ไพ่ จํานวน 501 คดี ค่าปรับ 7.36 ล้านบาท น้ํามันและผลิตภัณฑ์น้ํามัน จํานวน 1,277 คดี ค่าปรับ 73.82 ล้านบาท น้ําหอม จํานวน 97 คดี ค่าปรับ 4.29 ล้านบาท รถจักรยานยนต์ จํานวน 1,342 คดี ค่าปรับ จํานวน 33.76 ล้านบาท และสินค้าอื่น ๆ จํานวน 550 คดี ค่าปรับ 43.02 ล้านบาท โดยมีของกลางแยกเป็นน้ําสุรา จํานวน 1,692,137.489 ลิตร ยาสูบ จํานวน 768,341 ซอง ไพ่ จํานวน 37,895 สํารับ น้ํามันและผลิตภัณฑ์น้ํามัน จํานวน 2,116,431.000 ลิตร น้ําหอม จํานวน 124,423 ขวด รถจักรยานยนต์ จํานวน 2,204 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-สธ. พร้อมจัดประชุม “APEC Health Week” 22 - 26 ส.ค. 65 ที่กรุงเทพฯ เร่งหารือสร้างความสมดุลสาธารณสุข - เศรษฐกิจ
วันพฤหัสบดีที่ 18 สิงหาคม 2565
สธ. พร้อมจัดประชุม “APEC Health Week” 22 - 26 ส.ค. 65 ที่กรุงเทพฯ เร่งหารือสร้างความสมดุลสาธารณสุข - เศรษฐกิจ
.....
กระทรวงสาธารณสุขเตรียมจัดการประชุมระดับรัฐมนตรีสาธารณสุขของเขตเศรษฐกิจเอเปค ภายใต้หัวข้อ “Open to partnership. Connect with the World. Balance Health and the Economy. (เปิดกว้างสร้างสัมพันธ์กับภาคี เชื่อมโยงกันกับโลก สู่สมดุลระหว่างสาธารณสุขและเศรษฐกิจ) ระหว่างวันที่ 22 - 26 ส.ค. 65 ณ โรงแรมมิลเลนเนียม ฮิลตัน กรุงเทพฯ
.
การจัดประชุมดังกล่าว เป็นการจัดประชุมด้านสาธารณสุขครั้งแรกของประเทศไทย (APEC Health Week) มีผู้เข้าร่วมประชุมระดับรัฐมนตรีสาธารณสุขจากเขตเศรษฐกิจเอเปค ได้แก่ บรูไนดารุสซาลาม อินโดนีเซีย ญี่ปุ่น มาเลเซีย ฟิลิปปินส์ สิงคโปร์ จีนไทเป ไทย สหรัฐอเมริกา และเวียดนาม เข้าร่วมแบบออนไซต์ ส่วนรูปแบบออนไลน์มี จีน จีนฮ่องกง เกาหลีใต้ และรัสเซีย
.
นอกจากนี้ ยังมีผู้นําระดับสูงของหน่วยงานระหว่างประเทศ คือ เลขาธิการอาเซียน รองประธานธนาคารพัฒนาเอเชีย และผู้อํานวยการบริหารสํานักงานเลขาธิการเอเปค รวมทั้งข้าราชการระดับสูงและภาคเอกชนอีก 150 คน
.
มี 4 เป้าหมายสําคัญ คือ ระดมสมองแลกเปลี่ยนประสบการณ์ และกําหนดทิศทางการทํางานร่วมกัน, สร้างความร่วมมือด้านการแพทย์และการสาธารณสุข, แสดงศักยภาพด้านการแพทย์และการสาธารณสุขของไทย และเผยแพร่วัฒนธรรมและประเพณีอันงดงามของไทย
.
ประกอบด้วย 10 กิจกรรม เช่น การหารือทวิภาคีกับ 3 เขตเศรษฐกิจ, การประชุมรัฐมนตรีสาธารณสุขและภาคเอกชนในรูปแบบการเสวนาเรื่องการสร้างสมดุลระหว่างสุขภาพและเศรษฐกิจ โดยเฉพาะหลังสถานการณ์ระบาดโควิด-19 และการประชุมโต๊ะกลมเรื่องการลงทุนด้านสุขภาพ เพื่อเป็นการกระตุ้นและตอกย้ําให้ทุกเขตเศรษฐกิจเพิ่มการลงทุนด้านสุขภาพ สําหรับรองรับการระบาดต่าง ๆ
.
อ่านเพิ่มเติม คลิกhttps://www.thaigov.go.th/news/contents/details/58039
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-3 แนวทางเร่งดูแลผู้ป่วยโควิด-19 กทม.และปริมณฑล
วันอาทิตย์ที่ 22 สิงหาคม 2564
3 แนวทางเร่งดูแลผู้ป่วยโควิด-19 กทม.และปริมณฑล
วันพุธที่ 21 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกําหนดแนวทางดูแลผู้ป่วยโควิด-19 ในพื้นที่ กทม.และปริมณฑล ซึ่งมีผู้รอตรวจเชื้อและรอเตียงรักษาจํานวนมาก ประกอบด้วย แนวทางที่ 1 เร่งให้บริการตรวจเชื้อโดยใช้ชุดตรวจ Antigen Test Kit ซึ่งทราบผลได้รวดเร็ว มีความแม่นยําร้อยละ 90 และอนุญาตให้ประชาชนหาซื้อได้ตามสถานพยาบาล คลินิกเวชกรรม และร้านขายยาที่มีเภสัชกร แนวทางที่ 2 ให้ผู้ติดเชื้อที่ไม่มีอาการรักษาตัวที่บ้านหรือชุมชน ภายใต้การดูแลของทีมแพทย์ผ่านระบบเทเลเมดิซีนอย่างใกล้ชิด และแนวทางที่ 3 ส่งทีม CCRT ที่ประกอบด้วยบุคลากรทางการแพทย์ เจ้าหน้าที่เขต ทหาร ตํารวจ รวม 188 ทีม ลงไปดูแลผู้ป่วยที่รักษาตัวที่บ้านหรือชุมชน และหากพบผู้สูงอายุ ผู้ป่วยเรื้อรัง และสตรีมีครรภ์ จะช่วยฉีดวัคซีนป้องกันโควิด-19 ให้อีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเชิญชวน “ผู้มีภูมิคุ้มกันต่ำ” เข้ารับการฉีด LAAB เสริมภูมิคุ้มกันโควิด ตั้งแต่วันที่ 1 ส.ค. 65 เป็นต้นไป
วันจันทร์ที่ 1 สิงหาคม 2565
รัฐบาลเชิญชวน “ผู้มีภูมิคุ้มกันต่ํา” เข้ารับการฉีด LAAB เสริมภูมิคุ้มกันโควิด ตั้งแต่วันที่ 1 ส.ค. 65 เป็นต้นไป
.....
นับตั้งแต่รัฐบาลได้เริ่มดําเนินการฉีดวัคซีนป้องกันโรคโควิด-19 เมื่อวันที่ 28 ก.พ. 64 เป็นต้นมา ปัจจุบันได้ฉีดวัคซีนไปแล้วกว่า 140 ล้านโดส แต่ยังมีประชากรบางกลุ่มที่มีภูมิคุ้มกันต่ํา หรือเมื่อได้รับวัคซีนแล้วร่างกายไม่สามารถสร้างภูมิคุ้มกันได้เพียงพอต่อการป้องกันโรค
.
ปัญหาดังกล่าวรัฐบาลไม่ได้นิ่งนอนใจ และกระทรวงสาธารณสุขได้เร่งจัดหา LAAB ซึ่งเป็นภูมิคุ้มกันสําเร็จรูปที่สามารถออกฤทธิ์ลบล้างเชื้อไวรัสก่อโรคโควิด-19 ทั้งสายพันธุ์ดั้งเดิมและกลายพันธุ์ได้แล้ว โดยรับมอบ LAAB ล็อตแรกจํานวน 7,000 โดสเมื่อวันที่ 25 ก.ค.ที่ผ่านมา จากที่สั่งซื้อไป 2.5 แสนโดส และที่เหลือจะทยอยจัดส่งเข้ามาจนครบภายในปีนี้
.
ดังนั้น ประชาชนผู้มีภูมิคุ้มกันโรคโควิด-19 ต่ํา หรือผู้ที่ได้รับวัคซีนแล้วร่างกายไม่สามารถสร้างภูมิคุ้มกันได้ สามารถติดต่อเข้ารับการฉีดภูมิคุ้มกันสําเร็จรูป หรือ Long Acting Antibody (LAAB) ได้ที่สถานพยาบาลตามคณะกรรมการโรคติดต่อจังหวัดกําหนดไว้ทั่วประเทศ ตั้งแต่วันที่ 1 ส.ค. 65 เป็นต้นไป
.
อ่านเพิ่มเติม คลิกhttps://www.thaigov.go.th/news/contents/details/57438
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาล﻿เร่งดำเนินคดี ฉ้อโกง - หลอกขายของออนไลน์ ปชช. สามารถร้องเรียน/ร้องทุกข์ โทร. สายด่วน 1212 และ 1441
วันอังคารที่ 12 ตุลาคม 2564
รัฐบาล﻿เร่งดําเนินคดี ฉ้อโกง - หลอกขายของออนไลน์ ปชช. สามารถร้องเรียน/ร้องทุกข์ โทร. สายด่วน 1212 และ 1441
....
กระทรวงดิจิทัลเพื่อเศรษฐกิจและสังคม ร่วมกับตํารวจสืบสวนสอบสวนอาชญากรรมทางเทคโนโลยี และหน่วยงานอื่น ๆ กําลังเร่งดําเนินการสืบสวนเอาผิดมิจฉาชีพออนไลน์ คดีฉ้อโกงและหลอกหลวงประชาชน
.
เนื่องจากตั้งแต่เดือนม.ค. - ต.ค. ที่ผ่านมา มีประชาชนร้องเรียนผ่านสายด่วน 1212 เข้ามามาก เช่น การสั่งซื้อสินค้าแล้วไม่ได้รับสินค้า ได้รับสินค้าไม่ตรงตามโฆษณาเป็นต้น
.
สําหรับสัดส่วนการร้องเรียนจากการซื้อผ่านเฟซบุ๊ก สูงสุดถึง 82.4% (19,296 ครั้ง) เว็บไซต์ 4.6% และอินสตาแกรม 4.3%
.
โดยหน่วยงานที่เกี่ยวข้อง จะเร่งดําเนินคดีกับผู้กระทําผิด ตามประมวลกฎหมายอาญา ซึ่งมีโทษจําคุกไม่เกิน 5 ปี หรือปรับไม่เกิน 10,000 บาท หรือทั้งจําทั้งปรับ อีกทั้งยังเป็นความผิดตาม พ.ร.บ. คอมพิวเตอร์ฯ มาตรา 11 ที่ต้องโทษปรับไม่เกิน 100,000 บาท อีกด้วย
.
ประชาชนสามารถร้องเรียน/ร้องทุกข์ ได้ที่
> สายด่วน 1212 และ เบอร์ 1441 สายด่วนตํารวจไซเบอร์
>https://www.1212occ.com/
> อีเมล์ 1212@mdes.go.th
.
อ่านเพิ่มเติมhttps://www.thaigov.go.th/news/contents/details/46795
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. อนุมัติหลักการการตรวจลงตราเพื่อการรักษาพยาบาล (Medical Treatment Visa) ระยะเวลา 1 ปี เน้นดึงดูดชาวต่างชาติที่มีศักยภาพและมีกำลังใช้จ่ายด้านการรักษาพยาบาล ตามนโยบาย Medical Hub
วันอังคารที่ 30 พฤศจิกายน 2564
ครม. อนุมัติหลักการการตรวจลงตราเพื่อการรักษาพยาบาล (Medical Treatment Visa) ระยะเวลา 1 ปี เน้นดึงดูดชาวต่างชาติที่มีศักยภาพและมีกําลังใช้จ่ายด้านการรักษาพยาบาล ตามนโยบาย Medical Hub
ครม. อนุมัติหลักการการตรวจลงตราเพื่อการรักษาพยาบาล (Medical Treatment Visa) ระยะเวลา 1 ปี เน้นดึงดูดชาวต่างชาติที่มีศักยภาพและมีกําลังใช้จ่ายด้านการรักษาพยาบาล ตามนโยบาย Medical Hub ของประเทศไทย
นางสาวรัชดา ธนาดิเรก รองโฆษกประจําสํานักนายกรัฐมนตรี เผย คณะรัฐมนตรีมีมติอนุมัติในหลักการการตรวจลงตราเพื่อการรักษาพยาบาล ระยะเวลา 1 ปี (Medical Treatment Visa) รหัส Non-MT ซึ่งการตรวจลงตราฯ จะมีอายุ 1 ปี มีผู้ติดตามไม่เกิน 3 ราย เมื่อครบกําหนด 1 ปีแล้ว ไม่สามารถขยายอายุต่อได้ ระยะเวลาพํานักในประเทศไทย ครั้งละไม่เกิน 90 วัน หากมีความจําเป็นต้องรักษาต่อเนื่องผู้ป่วยต้องแสดงใบรับรองแพทย์ที่ออกโดยโรงพยาบาลรัฐ โรงพยาบาลเอกชน และสถาบันทางการแพทย์ภาครัฐเท่านั้น พร้อมรายงานตัวต่อพนักเจ้างานเจ้าหน้าที่ทุก 90 วัน ทั้งนี้ กําหนดประเภทการตรวจลงตราเพื่อการรักษาพยาบาลประเภทใหม่ให้สอดรับกับระยะเวลาและกระบวนการรักษาพยาบาลในปัจจุบัน โดยมีกลุ่มเป้าหมายเป็นชาวต่างชาติที่เดินทางเข้ามาในราชอาณาจักรไทยเพื่อเข้ารับการรักษาพยาบาลและมีความจําเป็นต้องเข้ารับการดูแลต่อเนื่อง และผู้ติดตามผู้ป่วย
กลุ่มโรคที่อนุญาตให้เข้ามารับการขอรับการตรวจลงตราฯ เป็นกลุ่มโรค/หัตถการที่ประเทศไทยมีศักยภาพ ที่มีระยะเวลาการรักษาต่อเนื่องที่ต้องใช้เวลามากกว่า 90 วัน อาทิ เวชศาสตร์ชะลอวัยและการฟื้นฟูสุขภาพ โรคระบบหัวใจหลอดเลือด โรคมะเร็ง ทันตกรรม ศัลยกรรมความงาม เป็นต้น โดยผู้ป่วยและผู้ติดตาม จะต้องมีหลักฐานทางการเงินที่ครอบคลุมค่าใช้จ่ายภายในประเทษเป็นเงินสดไม่น้อยกว่ารายละ 800,000 บาท (Bank Statement) และมีการนัดหมายกับสถานพยาบาลล่วงหน้า 30 วัน รวมถึงแสดงหลักฐานประกันภัยกรณีอุบัติเหตุและการช่วยเหลือฉุกเฉินรวมความคุ้มครองโรคโควิด-19 ในประเทศไทย วงเงินไม่น้อยกว่า 100,000 ดอลลาร์สหรัฐ หรือประมาณ 3,000,000 บาท
รองโฆษกประจําสํานักนายกรัฐมนตรี กล่าวว่า ปัจจุบันประเทศไทยยังไม่มีการตรวจลงตราเพื่อรักษาพยาบาลเป็นการเฉพาะ ดังนั้น การกําหนดให้มีการตรวจลงตราประเภทรักษาพยาบาล Medical Treatment Visa รหัส Non-MT เป็นระยะเวลา 1 ปี เข้าออกได้หลายครั้ง (Multiple Entry) เป็นการเฉพาะ เพื่อเป็นการเพิ่มตัวเลือกในการเดินทางเข้าสู่ประเทศให้แก่ชาวต่างชาติที่มีศักยภาพและมีกําลังใช้จ่ายด้านการรักษาพยาบาลเป็นระยะเวลานาน รวมทั้งช่วยเพิ่มขีดความสามารถทางการแข่งขันของประเทศด้านโครงสร้างพื้นฐาน ตลอดจนรองรับนโยบายรัฐบาลด้านการท่องเที่ยวเชิงสุขภาพและยุทธศาสตร์การพัฒนาประเทศไทยให้เป็นศูนย์กลางสุขภาพนานาชาติ (Medical Hub) พ.ศ. 2560 – 2569 อีกด้วย
......................
รัฐบาลไทย-ข่าวทำเนียบรัฐบาล-รมต.นร. อนุชา ลงพื้นที่ให้กำลังใจผู้ประสบอัคคีภัยชัยนาท ย้ำชัด "คนชัยนาทไม่ทิ้งกัน" พร้อมมอบเงินเยียวยาช่วยเหลือเบื้องต้น
วันพฤหัสบดีที่ 6 มกราคม 2565
รมต.นร. อนุชา ลงพื้นที่ให้กําลังใจผู้ประสบอัคคีภัยชัยนาท ย้ําชัด "คนชัยนาทไม่ทิ้งกัน" พร้อมมอบเงินเยียวยาช่วยเหลือเบื้องต้น
รมต.นร. อนุชา ลงพื้นที่ให้กําลังใจผู้ประสบอัคคีภัยชัยนาท ย้ําชัด "คนชัยนาทไม่ทิ้งกัน" พร้อมมอบเงินเยียวยาช่วยเหลือเบื้องต้น
วันนี้ (6 มกราคม 2565) เวลา 18.00 น. นายอนุชา นาคาศัย รัฐมนตรีประจําสํานักนายกรัฐมนตรี เดินทางลงพื้นที่เยี่ยมประชาชนผู้ประสบอัคคีภัยในชุมชนบริเวณหน้าศาลากลางจังหวัดชัยนาท โดยมีนายรังสรรค์ ตันเจริญ ผู้ว่าราชการจังหวัดชัยนาท นายอนุสรณ์ นาคาศัย นายกองค์การบริหารส่วนจังหวัดชัยนาท นายเจษฎา สี่พี่น้อง นายกเทศมนตรีเมืองชัยนาท และหัวหน้าส่วนราชการในพื้นที่ร่วมต้อนรับ
ทั้งนี้ สถานการณ์อัคคีภัยเกิดขึ้นเมื่อเวลา 02.50 น. ของวันที่ 6 มกราคม 2564 โดยเพลิงเริ่มลุกไหม้จากบ้านเช่าและลามไปติดอาคารพาณิชย์ 4 ชั้น ถ.พรหมประเสริฐ อ.เมือง จ.ชัยนาท เจ้าหน้าที่ดับเพลิงและรถน้ําจากองค์กรปกครองส่วนท้องถิ่นในพื้นที่และนอกเขตจังหวัดเร่งเข้าให้ความช่วยเหลือทันทีที่ได้รับแจ้งเหตุ จนกระทั่งเพลิงสงบในเวลา 09.00 น. ส่วนความหายที่เกิดขึ้น ประกอบด้วย อาคารพาณิชย์ได้รับความเสียหาย 6 คูหา บ้านเรือน (บ้านเช่า) ได้รับความเสียหายทั้งหลัง 12 ห้อง มีผู้เสียชีวิตเป็นชาย 2 ราย หนึ่งในนั้นเป็นผู้ป่วยติดเตียง มีผู้ได้รับบาดเจ็บ 3 ราย การช่วยเหลือเบื้องต้นทางจังหวัดได้จัดตั้งศูนย์ช่วยเหลือผู้ประสบอัคคีภัย ณ มูลนิธิชัยนาทการกุศล (โรงเรียนจีน) โดยจัดที่พัก พร้อมอาหาร และเครื่องอุปโภคบริโภคที่จําเป็น และได้รับการสนับสนุนจากภาคเอกชน
รัฐมนตรีประจําสํานักนายกรัฐมนตรีกล่าวแสดงความเสียใจต่อเหตุการณ์ที่เกิดขึ้น พร้อมกล่าวให้กําลังใจครอบครัวผู้ที่ได้รับความเสียหายและครอบครัวผู้เสียชีวิต ถือเป็นเหตุการณ์ที่ไม่มีใครคาดคิด ในนามของผู้แทนรัฐบาลซึ่งมีการจัดตั้งกองทุนเงินช่วยเหลือผู้ประสบสาธารณภัย สํานักนายกรัฐมนตรี ได้มอบเงินเยียวยาเบื้องต้นแก่ผู้ประสบภัยที่บ้านเรือนเสียหายทั้งหลัง หลังละ 230,000 บาท ค่าจัดการศพ รายละ 50,000 บาท และค่าอุปการะเลี้ยงดู จํานวน 30,000 บาท และเงินทุนเลี้ยงชีพแก่ครอบครัวผู้เสียชีวิตที่มีบุตรอายุไม่เกิน 25 ปี อีกครอบครัวละ 50,000 บาท
นอกจากนี้ ทางจังหวัดยังได้มอบเงินสนับสนุนช่วยเหลือผู้ประสบภัย 12 ครัวเรือน เป็นเงินทั้งสิ้น 501,500 บาท รวมถึงสโมสรฟุตบอลชัยนาทฮอนบิลล์ มอบเงินช่วยเหลือครอบครัวละ 3,000 บาท และนายอนุสรณ์ นาคาศัย นายกองค์การบริหารส่วนจังหวัดชัยนาท มอบเงินช่วยเหลือครอบครัวละ 3,000 บาท
ภายหลังจากลงพื้นที่ รัฐมนตรีประจําสํานักนายกรัฐมนตรีและคณะได้เดินทางไปยังศูนย์ช่วยเหลือผู้ประสบอัคคีภัย เพื่อเยี่ยมให้กําลังใจผู้ประสบภัย โดยย้ําว่าให้มีความเข้มแข็ง ทุกฝ่ายจะร่วมฝ่าฟันอุปสรรคไปด้วยกัน พร้อมย้ําว่าคนชัยนาทไม่ทิ้งกันอย่างแน่นอน
รัฐบาลไทย-ข่าวทำเนียบรัฐบาล-อนุทิน แจงวัคซีนไฟเซอร์ที่สหรัฐบริจาค 1 ล้านโดสไม่ล่าช้า อยู่ในขั้นตอนเตรียมเอกสารจากต้นทาง
วันจันทร์ที่ 27 กันยายน 2564
อนุทิน แจงวัคซีนไฟเซอร์ที่สหรัฐบริจาค 1 ล้านโดสไม่ล่าช้า อยู่ในขั้นตอนเตรียมเอกสารจากต้นทาง
รองนายกรัฐมนตรีและรัฐมนตรีว่าการกระทรวงสาธารณสุข แจงวัคซีนไฟเซอร์บริจาค 1 ล้านโดสจากสหรัฐอเมริกาอยู่ในขั้นตอนการจัดเตรียมเอกสารจากต้นทาง  ยืนยันไม่ล่าช้า หากเอกสารมาถึงดําเนินการแล้วเสร็จใน 2 สัปดาห์
วันนี้ (27 กันยายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ กรณีสหรัฐอเมริกาจะบริจาควัคซีนไฟเซอร์ 1 ล้านโดสให้ประเทศไทย ว่า สถานทูตสหรัฐอเมริกาได้ออกแถลงการณ์ว่าอยู่ในขั้นตอนการจัดเตรียมเอกสาร รวมถึงแถลงการณ์จากเอกอัครราชทูตไทยประจํากรุงวอชิงตันระบุอย่างชัดเจนว่ายังไม่ได้รับบริจาค ซึ่งวัคซีนไฟเซอร์ที่รัฐบาลไทยจะได้รับจากสหรัฐอเมริกามีทั้งหมด 2.5 ล้านโดส มาถึงแล้ว 1.5 ล้านโดส ส่วนอีก 1 ล้านโดสเป็นเจตจํานงที่รัฐบาลสหรัฐอเมริกาจะมอบให้ซึ่งยังไม่มีการดําเนินการใดๆ ขอยืนยันว่าวัคซีนที่ได้รับบริจาคถือเป็นการเสริมความสัมพันธ์ระหว่างประเทศ
นายอนุทินกล่าวต่อว่า วัคซีนบริจาคเราจะได้รับเมื่อทางสหรัฐอเมริกามีความพร้อมซึ่งเป็นสิทธิของประเทศต้นทางที่จะบริจาค ไม่สามารถไปทวงได้ ยืนยันว่าหากส่งเอกสารมาเราไม่มีทางล่าช้าแน่นอน เช่นที่ผ่านมารัฐบาลญี่ปุ่นได้บริจาควัคซีนแอสตร้าเซนเนก้า 4 แสนกว่าโดสให้ไทยใช้เวลาติดต่อไม่เกิน 2 สัปดาห์วัคซีนล็อตดังกล่าวได้ถึงประเทศไทยเป็นที่เรียบร้อยแล้ว ทั้งนี้ วัคซีนล็อตที่ได้รับการบริจาคจะต้องมีการละเว้นการเรียกร้องสิทธิ์ต่างๆ เช่น อาการไม่พึงประสงค์จากการฉีดวัคซีน ซึ่งเป็นตามหลักสากล
******************************************** 27 กันยายน 2564
รัฐบาลไทย-ข่าวทำเนียบรัฐบาล-กรมศุลกากรก้าวสู่สังคมไร้เงิน 100% ด้วยบัตรภาษีอิเล็กทรอนิกส์ (Digital Tax Compensation:DEC) “ดีเดย์ กันยายน ปีนี้”
วันศุกร์ที่ 20 สิงหาคม 2564
กรมศุลกากรก้าวสู่สังคมไร้เงิน 100% ด้วยบัตรภาษีอิเล็กทรอนิกส์ (Digital Tax Compensation:DEC) “ดีเดย์  กันยายน ปีนี้”
อธิบดีกรมศุลกากรเปิดงานสัมมนา “โครงการพัฒนาระบบชําระค่าภาษีอากรด้วยบัตรภาษีอิเล็กทรอนิกส์ (Digital Tax Compensation : DTC)” ผ่านระบบ Video Conference : Zoom Cloud Meeting
วันนี้ (20 สิงหาคม 2564) เวลา 09.00 น. นายพชร อนันตศิลป์ อธิบดีกรมศุลกากร เป็นประธานเปิดงานสัมมนา “โครงการพัฒนาระบบชําระค่าภาษีอากรด้วยบัตรภาษีอิเล็กทรอนิกส์ (Digital Tax Compensation : DTC)” เพื่อให้ผู้ประกอบการหรือตัวแทนเข้าใจการชําระเงินค่าภาษีอากรด้วยบัตรภาษีอิเล็กทรอนิกส์ โดยมีผู้เข้าร่วมสัมมนาประมาณ 500 คน ผ่านระบบ Video Conference : Zoom Cloud Meeting
นายพชร อนันตศิลป์ อธิบดีกรมศุลกากร เปิดเผยว่า งานสัมมนา“โครงการพัฒนาระบบชําระค่าภาษีอากรด้วยบัตรภาษีอิเล็กทรอนิกส์ (Digital Tax Compensation : DTC)” ในครั้งนี้จัดขึ้น เพื่อให้ผู้เข้าร่วมสัมมนามีความรู้ความเข้าใจเกี่ยวกับการดําเนินธุรกรรมในระบบอิเล็กทรอนิกส์สําหรับชําระค่าภาษีอากร โดยมีหัวข้อที่น่าสนใจ อาทิ การยื่นขอรับเงินชดเชยค่าภาษีอากร การเปลี่ยนบัตรภาษีกระดาษเป็นบัตรอิเล็กทรอนิกส์ การชําระค่าภาษีอากรด้วยบัตรภาษีอิเล็กทรอนิกส์ของกรมศุลกากร กรมสรรพากร และกรมสรรพสามิต เป็นต้น สําหรับในส่วนของกรมศุลกากรผู้เข้าร่วมสัมมนาจะมีความเข้าใจในระบบการชําระค่าภาษีอากรด้วยวงเงินชดเชยอิเล็กทรอนิกส์พร้อมกับใบขนสินค้าขาเข้าและใบขนสินค้าขาออก ซึ่งจะสามารถชําระเงินค่าภาษีอากรด้วยบัตรภาษีอิเล็กทรอนิกส์ได้ด้วยตนเองตลอด 24 ชั่วโมง และไม่ต้องเดินทางมายังกรมศุลกากร ซึ่งจะทําให้การดําเนินธุรกิจมีความสะดวก รวดเร็ว และมีประสิทธิภาพมากยิ่งขึ้น อีกทั้งยังเป็นการสนับสนุนโครงการ National e-Payment ตามนโยบายของรัฐบาล โดยจะเริ่มใช้วันที่ 21 กันยายน 2564 เป็นต้นไป
อธิบดีกรมศุลกากร กล่าวต่ออีกว่า ที่ผ่านมา กรมศุลกากรมีช่องทางการชําระเงินด้วยระบบอิเล็กทรอนิกส์ แล้ว 2 ช่องทาง ดังนี้ 1. การชําระเงินโดยวิธีตัดบัญชีธนาคาร e-Payment และ 2. การชําระเงินโดยผ่านช่องทางการให้บริการของธนาคาร/ตัวแทนรับชําระเงิน Bill Payment และ ในครั้งนี้กรมศุลกากรได้เปิดตัว บัตรภาษีอิเล็กทรอนิกส์ ก็จะครบกระบวนการ การชําระเงินทางอิเล็กทรอนิกส์ของกรมศุลกากรเป็น 100% อีกทั้ง ยังลดการเดินทาง ลดการสัมผัส ลดความเสี่ยงในการติดเชื้อไวรัสโคโรนา 2019 (โควิด – 19) อีกด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เตรียมลงพื้นที่สุโขทัย 2 กรกฎาคมนี้ เจรจาเจ้าหนี้-พบ 4 แม่เฒ่าอีกครั้ง ลั่นไม่ยอมแพ้ เดินหน้าทำให้ดีที่สุด
วันพุธที่ 30 มิถุนายน 2564
รัฐมนตรีว่าการกระทรวงยุติธรรม เตรียมลงพื้นที่สุโขทัย 2 กรกฎาคมนี้ เจรจาเจ้าหนี้-พบ 4 แม่เฒ่าอีกครั้ง ลั่นไม่ยอมแพ้ เดินหน้าทําให้ดีที่สุด
นายสมศักดิ์ เทพสุทิน รัฐมนตรีว่าการกระทรวงยุติธรรม เตรียมลงพื้นที่สุโขทัย 2 กรกฎาคมนี้ เจรจาเจ้าหนี้-พบ 4 แม่เฒ่าอีกครั้ง ลั่นไม่ยอมแพ้ เดินหน้าทําให้ดีที่สุด
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนจะเดินทางลงพื้นที่ จังหวัดสุโขทัย อีกครั้งในวันที่ 2 กรกฎาคม เพื่อเจรจากับ นางนิตยา จิวตระกูล เจ้าของที่ดินและโจทย์ที่ฟ้อง 4 แม่เฒ่า คือ นางโปรย อนุเคราะห์ อายุ 94 ปี นางสาวศรีนวล ทิมแย้ม อายุ 82 ปี นางสาวแฉล้ม ทิมแย้ม อายุ 80 ปี และนางตะล่อม ทิมแย้ม อายุ 77 ปี แต่หากการเจรจาครั้งนี้ไม่เป็นผลอาจจะต้องพายายทั้ง 4 คนเข้าบ้านใหม่ในสัปดาห์นี้ แต่หากสําเร็จ ยายจะได้อยู่บ้านเดิม โดยหลังจากที่ตนได้ลงไปเจรจรากับเจ้าหนี้ เมื่อวันที่ 26 มิถุนายนไปแล้วครั้งหนึ่งแต่ยังไม่เป็นผล ตนยังไม่ยอมแพ้ จะเดินหน้าทําให้ดีที่สุด โดยระหว่างที่เดินทางกลับมาตนได้หารือกับเจ้าหนี้ และธนาคารต่างๆ เพื่อหาที่ดินที่เหมาะสม การดําเนินการครั้งนี้จะทําให้ดีที่สุด หลังตนทราบมาว่า ยายทั้ง 4 คน ยังคงอยู่ในอาการซึมเศร้า นอกจากนี้ในส่วนของคณะทํางานของอําเภอและท้องที่ได้ดําเนินการประชุมและเปิดบัญชีสําหรับสงเคราะห์คุณยายทั้ง 4 เรียบร้อยและเตรียมข้อมูลทั้งหมดเพื่อพูดคุยกัน ในวันที่ 3 กรกฎาคม ต่อไป
รัฐบาลไทย-ข่าวทำเนียบรัฐบาล-ดัชนีความเชื่อมั่น 5 จังหวัดชายแดนใต้ปรับตัวสูงขึ้น
วันอังคารที่ 9 พฤศจิกายน 2564
ดัชนีความเชื่อมั่น 5 จังหวัดชายแดนใต้ปรับตัวสูงขึ้น
วันอาทิตย์ที่ 7 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
ดัชนีความเชื่อมั่นจังหวัดชายแดนใต้ ได้แก่ จ.ปัตตานี ยะลา นราธิวาส สงขลา และสตูล ในไตรมาสที่ 3 ปี 2564 โดยรวมปรับตัวสูงขึ้นอยู่ที่ระดับ 51.87 จากเดิม 50.9 ซึ่งเป็นผลจากความเชื่อมั่นด้านเศรษฐกิจและสังคมที่มีมากขึ้นจากการดําเนินนโยบายตามแผนบูรณาการใน 2 มิติ ได้แก่ การพัฒนาตามศักยภาพพื้นที่ในระดับฐานราก 290 ตําบล เพื่อแก้ปัญหาความยากจนให้ประชาชนพึ่งพาตนเองได้อย่างยั่งยืน และการพัฒนาเสริมสร้างความมั่นคงที่เน้น 3 ด้าน คือ ด้านการสร้างความเข้มแข็งสังคมพหุวัฒนธรรม ด้านการเยียวยาร่างกายและจิตใจผู้ได้รับผลกระทบจากสถานการณ์ความไม่สงบอย่างทั่วถึงเป็นธรรม และด้านการเสริมสร้างความเข้าใจที่ถูกต้องให้ประชาชนทั้งในและนอกพื้นที่
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี